Լիդա Սահակյան

Լիդա Արշակի Սահակյան (), հայ քիմիկոս։ Մանկավարժական գիտությունների դոկտոր, պրոֆեսոր։

Կենսագրություն 
Լիդա Սահակյանը ծնվել է Գեղարքունիքի մարզի Թթուջուր գյուղում։ 1965 թվականին ավարտել է Երևանի պետական համալսարանը։ 1968 թվականից աշխատում է Երևանի պետական բժշկական համալսարանում, 1996 թվականից՝ դեղագիտության ֆակուլտետի քիմիայի ամբիոնի վարիչ։

Աշխատությունները վերաբերում են c-տեղակալված գլուտամինաթթուների և ɑ-ամինաադիպինաթթուների սինթեզին։

1998-2000 թվականներին եղել է «Դպրոցական օլիմպիական շարժում» հասարակական կազմակերպության նախագահ, 2000 թվականից՝ պատվավոր նախագահ։ 1977 և 2006 թվականներին եղել է քիմիա առարկայի միջազգային օլիմպիադայի ժյուրիի նախագահ։ 2006 թվականից ՀՀ Մանկավարժական գիտությունների ակադեմիայի անդամ։

Հեղինակ է «Անօրգանական քիմիա. ընդհանուր քիմիա» (2001), համահեղինակ՝ «Քիմիայի դպրոցական ծրագրերի» (7-10-րդ դասարանների), դասագրքերի (7-8-րդ դասարանների) և բուհական դասագրքերի, խնդրագրքերի, մեթոդական ձեռնարկների («Քիմիայի շտեմարանի բարդ խնդիրների լուծումները», 2002)։

Պարգևներ 
 Քիմիական կրթության ընկերակցության ոսկե մեդալ, 2006

Ծանոթագրություններ 

Հայ քիմիկոսներ
Մանկավարժական գիտությունների դոկտորներ
Հայ պրոֆեսորներ
ԵՊՀ շրջանավարտներ
ԵՊՀ դասախոսներ